30/08/2010 | Administración LocalMunicipal
Rois
Convocatoria pública e bases operario de xardinería e servizos múltiples categoría peón

Decreto de Alcaldía-Presidencia do Concello de Rois pola que se resolve efectuar convocatoria pública para a contratación de persoal laboral temporal. No uso das facultades contempladas no artigo 41.14. c do Real Decreto 2.568/1086, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño a decretar: Primeiro.- Efectuar convocatoria pública para contratar en réxime laboral temporal un/unha OPERARIO DE XARDINERIA E SERVIZOS MULTIPLES, CATEGORIA PEON. Segundo.- Aprobar as bases que han de rexer a convocatoria as cales establecense no Anexo que acompaña esta resolución. En Rois, a 20 de agosto de 2010. O ALCALDE A SECRETARIA Don Ramón Tojo Lens Dona Angela María Viqueira Allo O obxecto da presente convocatoria é a contratación dunha persoa como operario/a de xardinería e servizos múltiples, categoría peón, por un período dun ano a xornada completa, na modalidade de contrato por obra ou servizo determinado para que preste os seus servizos no Concello de Rois. A financiación do devandito contrato terá lugar a cargo do orzamento municipal. A correspondente convocatoria serán obxecto de publicación no Boletín Oficial da Provincia e no taboleiro de anuncios do concello.1.- DURACIÓN DO CONTRATO: UN ANO.2.- NUMERO DE PRAZAS QUE SE CUBRIRÁN. UNHA 3.- HORARIO DE TRABALLO.40 HORAS SEMANAIS 4.-SALARIO.1.060 € brutos/mes. -Axudar a oficiais de oficios varios en tarefas simples predominantemente de índole físico. -Mantemento de camiños. -Conservación e mantemento de servizos urbanos municipais. -Colocación e retirada de infraestruturas e aparatos que sexan requiridos polo Concello. -Empregar para a realización de tarefas propias do seu posto maquinaria ou vehículos de manexo simple, incluídos aqueles para os que se precise estar en posesión de algún tipo de autorización administrativa. -Reparto de documentación, difusión de bandos no termo municipal e aquelas que lle encomende un posto de nivel xerárquico superior.6.-RÉXIME XURÍDICO: A relación entre as persoas seleccionadas e o concello rexerase pola normativa laboral e pola normativa reguladora da administración local. · Ter nacionalidade española ou cidadanía da UE. · Posuír a capacidade funcional para o desempeño das tarefas. · Ter cumpridos dezaseis anos e non exceder de idade máxima de xubilación. · Non estar sometido a expediente disciplinario en calquera administración pública. · Non estar incurso en ningún dos supostos de incompatibilidade previstos na lei 53/84, de 26 de decembro, de incompatibilidades do persoal ó servizo das administracións públicas. · Estar en posesión do carné de conducir B1.8.- PRESENTACIÓN DE INSTANCIAS. As instancias para tomar parte na presente convocatoria dirixiranse a alcaldía-presidencia, de acordo co modelo que figura nas dependencias do concello. As solicitudes presentaranse no rexistro xeral da corporación e de conformidade cos medios previstos no artigo 38 da lei 30/92, de 26 de novembro, de réxime xurídico das administracións públicas e procedemento administrativo común, no prazo de 10 días naturais a partir do seguinte ó da publicación da convocatoria na no boletín oficial de a Provincia e no taboleiro de anuncios do concello. Á instancia achegarase copia compulsada do DNI.9.- SELECCIÓN. A selección dos aspirantes comporase de dúas fases: un concurso de méritos e unha entrevista persoal. FASE DE CONCURSO: ( puntuación máxima de 60 puntos ). - Experiencia como peón no Concello de Rois (ata un máximo de 30puntos). Puntuarase por cada mes traballado a tempo completo 0,5 puntos; a efectos de puntuación só se valorará o mes completo. No caso de traballo a tempo parcial, computarase en función das obras efectivamente traballadas. - Experiencia como peón en calquera Concello (ata un máximo de 15puntos). Puntuarase por cada mes traballado a tempo completo 0,5 puntos; a efectos de puntuación só se valorará o mes completo. No caso de traballo a tempo parcial, computarase en función das obras efectivamente traballadas. - Experiencia como peón en calquera Administración Pública (ata un máximo de 15puntos). Puntuarase por cada mes traballado a tempo completo 0,5 puntos; a efectos de puntuación só se valorará o mes completo. No caso de traballo a tempo parcial, computarase en función das obras efectivamente traballadas. Os méritos alegados polos aspirantes deberán acreditarse do seguinte xeito, dentro do prazo de presentación de instancias: - Para experiencia, os contratos de traballo debidamente rexistrados no INEM e un informe de vida laboral. En todo caso os méritos deberán ser acreditados mediante documentos orixinais ou fotocopias compulsadas. FASE DE ENTREVISTA PERSOAL: Celebrarase na Casa do Concello e consistirá na formulación de preguntas relacionadas ca experiencia e tarefas a realizar. Puntuación máxima de 40 puntos.10.- ADMISIÓN DOS ASPIRANTES: Expirado o prazo de presentación de instancias, o alcalde dictará resolución no prazo máximo dunha semana, que se publicará no taboleiro de edictos da corporación, indicando a listaxe provisional de aspirantes de admitidos e excluídos, con indicación das causas de exclusión. Os aspirantes disporán dun prazo de dez días naturais, contados a partires do día seguinte a publicación da resolución para poder subsanar o defecto. No suposto de non presentarse reclamacións as listas provisionais elevaranse a definitivas. A resolución que aprobe a lista definitiva de admitidos e excluídos, fixará a composición do tribunal, lugar, data e hora do inicio das probas e porá fin a vía administrativa. No caso de que por circunstancias excepcionais houbese que modificar o lugar de celebración das probas, publicarase no taboleiro de anuncios. O órgano de selección será colexiado e, como mínimo, constará dun presidente, tres vogais e un secretario, que serán designados por resolución da alcaldía de acordo co disposto no artigo 60 da Lei 7/2007, de 12 de abril, do Estatuto Básico do Empregado Público. A súa composición axustarase aos principios de imparcialidade e profesionalidade dos seus membros, a cal será esixible a todos e cando un deles individualmente considerados, ben polos coñecementos profesionais que posúan da materia de que se trate o polos seus coñecementos específicos sobre selección e persoal, e entenderase, asimesmo, a paridade entre muller e home. Deberán posuír titulación ou especialización igual ou superior á esixida par o acceso á praza convocada. O persoal de elección ou designación política, os funcionarios interinos e o resto de persoal eventual non poderán formar parte dos mesmos. A pertenza aos órganos de selección será sempre a título individual, non pudendo ostentarse en representación ou por delegación de nadei. Os membros dos tribunais deberán absterse de formar parte de estes cando concorran as circunstancias previstas no artigo 28 da Lei 30/1992, notificándoo á autoridade convocante, ou cando realicen tarefas de preparación a probas selectivas nos cinco anos anteriores á publicación de esta convocatoria. Os aspirante poderán recusalos de acordo co disposto no artigo 29 do mesmo texto legal. O órgano de selección non poderá constituírse nin actuar sen a asistencia da mitade dos seus membros, titulares ou suplentes, indistintamente. Poderá dispoñer da incorporación de asesores especialistas se así o estiman necesario ou adecuado, que actuaran con voz pero sen voto. Asimesmo resolverá todas as dúbidas que poidan xurdir en aplicación das presentes bases. Rexerase no que respecta a súa constitución e formación de vontade, pola Lei 30/1992, estando facultado para interpretar as presentes bases, así como para resolver tódalas dúbidas e os problemas que se puideran plantexar.12.- RESOLUCIÓN DA CONVOCATORIA: Finalizada a selección o tribunal fará público no taboleiro a relación final dos que superen o proceso selectivo indicando o pertinente orde de prelación a os efectos da constitución da pertinente bolsa de traballo 13.- CONTRATACIÓN: O tribunal elevara á alcaldía proposta de contrato a favor do aspirante de maior puntuación.